கேள்வி: லிசு மக்கள் - வரலாறு பற்றி விளக்கவும்.
பதில்: லிசு மக்களின் வரலாறு ஒரு தலைமுறையிலிருந்து அடுத்த தலைமுறைக்கு பாடல்களின் வடிவத்தில் பரப்பப்பட்டது. தற்போதைய திபெத்தியர்கள் திபெத் பீடபூமிக்கு வருவதற்கு முன்பே கிழக்கு திபெத்தில் லிசு மக்கள் தோன்றியதாக நம்பப்படுகிறது. லிசு அறிஞர்கள் மேற்கொண்ட ஆராய்ச்சியின் படி இவர்கள் அங்கிருந்து வடமேற்கு யுன்னான் சென்றதாகக் குறிப்பிடுகிறது. லிசு மக்களின் மொழி பர்மிய மற்றும் திபெத்திய மொழிகளுடன் தொடர்புடையது.Gros 1996Gros 2001Bradley 1997Matisoff 1986 ஹான் சீனர் மிங் அரசமரபு பிறகு, கிபி 1140-1644 இல் கிழக்கு மற்றும் தெற்கு லிசு மக்களின் மொழிகள் மற்றும் கலாச்சாரம் ஹான் கலாச்சாரத்தால் பெரிதும் பாதிக்கப்பட்டன.Dessaint 1972Hanks & Hanks, 2001 18 ஆம் நூற்றாண்டின் நடுப்பகுதியில், யின்ஜியாங்கில் உள்ள லிசு மக்கள் பர்மா செல்லத் தொடங்கினர் மற்றும் தெற்கு லிசு மக்களின் ஒரு பகுதி பின்னர் 19 ஆம் நூற்றாண்டின் பிற்பகுதியில் வடக்கு தாய்லாந்திற்குச் சென்றனர்.George 1915Enriquez 1921Scott & Hardiman 1900–1901 இந்தியாவில் ஏறத்தாழ ஐந்தாயிரம் லிசு மக்கள் உள்ளனர் மற்றும் அங்கு லிசு மக்கள் ''யோபின்'' என்று அழைக்கப்படுகின்றனர். லிசு மக்கள் இந்தியாவின் அருணாசலப் பிரதேசம் சிறுபான்மை பழங்குடியினரில் ஒன்றாவர். லிசு மக்களின் சில குழுக்கள் லெடோ சாலை வழியாக இந்தியாவை வந்தடைந்தனர். இவர்கள் பிரித்தானியரின் கீழ் நிலக்கரிச் சுரங்கத் தொழிலாளிகளாகப் பணிபுரிந்தனர்.